ผมมีอาการ ถ่ายไม่ค่อยเป็นก้อน ส่วนมากจะถ่ายกึ่งเหลวไม่ก็เหลว แบบคนท้องเสียแต่ไม่ได้มีอาการแบบคนท้องเสียรึอะไรเลย วันหนึ่งถ่ายวันละ1-2อาจจะมี3 นานๆที่จะถ่ายเป็นก้อน ผมไม่กินอาหารดิบ ไม่ค่อยชอบกินผัก ผมเป็นคนมีน้ำหนักมาก อายุ16ปี แบบนี้เกิดจากอะไรครับ
สวัสดีค่ะ โรคลำไส้แปรปรวน โรคลำไส้ที่ทำให้เกิดอาการปวดท้อง แน่นท้อง ไม่สบายท้อง มีปัญหาเกี่ยวกับระบบขับถ่าย ท้องผูก ท้องเสีย ท้องผูกสลับกับท้องเสีย หรืออั้นอุจจาระไม่อยู่ เป็นต้น เป็นผลมาจากปัจจัยเสี่ยงต่าง ๆ เช่น ความเครียด การรับประทานอาหารในผู้ที่ป่วยลำไส้แปรปรวนจะมีอาการไม่สบายท้อง แน่นท้อง ท้องอืด ท้องเฟ้อ มีแก๊สในท้องมาก ปวดท้องมากหลังรับประทานอาหาร และอาการจะดีขึ้นหลังการขับถ่าย ท้องผูก ท้องเสีย ท้องผูกสลับกับท้องเสีย อุจจาระแข็งหรือนิ่มกว่าปกติ อุจจาระไม่สุด อุจจาระมีเมือกใสหรือสีขาวปนออกมา อั้นอุจจาระไม่อยู่ มักเป็นเรื้อรังเป็นเดือนขึ้นไปลำไส้แปรปรวนแบ่งได้เป็น 3 กลุ่ม คือกลุ่มอาการท้องผูกเด่น กลุ่มอาการท้องเสีย เด่น หรือกลุ่มอาการท้องผูกสลับกับท้องเสีย ซึ่งในกลุ่มที่เป็นท้องผูกสลับท้องเสียจำเป็นต้องตรวจร่างกายหรือตรวจเพิ่มเติมเพื่อแยกโรคกับกลุ่มเนื้องอกลำไส้จากที่กล่าวมา ถ้ามีอาการขับถ่ายผิดปกติเรื้อรังมาเป็นเดือนแล้ว ควรไปพบแพทย์เพื่อตรวจประเมินอาการ และดูว่ามีข้อบ่งชี้ต้องตรวจใดๆเพิ่มเติมหรือไม่ ในเบื้องต้นรับประทานอาหารที่มีกากใยให้เพียงพอต่อวัน ดื่มน้ำวันละ 1-2 ลิตร หลีกเลี่ยงอาหารไม่สะอาดหรืออาหารสุกๆดิบๆ